
***Proiect***

****

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 4/10**

**din 01 octombrie 2024**

Cu privire la inițierea organizării și desfășurării

concursului pentru ocuparea funcției publice de conducător

al organului local de specialitate în domeniul învățământului

din raionul Ștefan Vodă

În temeiul Codului educației al Republicii Moldova nr. 152/2014 (Monitorul Oficial al Republicii Moldova, 2014, nr. 319 – 324, art. 634) cu modificările ulterioare;

În conformitate cu prevederile Ordinului Ministerului Educației și Cercetării nr. 109 din 05.02.2024 pentru aprobarea Regulamentului cu privire la organizarea și desfășurarea concursului pentru ocuparea funcției publice de conducător al organului local de specialitate în domeniul învățământului.

În baza prevederilor art. 43 alin. (2) și art. 46 din Legea nr. 436/2006 privind administrația publică locală, Consiliul raional Ștefan Vodă **DECIDE**:

1. Se inițiază organizarea și desfășurarea concursului pentru ocuparea funcției publice de conducător al organului local de specialitate în domeniul învățământului, din raionul Ștefan Vodă.

2. Se aprobă componența nominală a comisiei de concurs, în continuare (Comisie), după cum urmează:

1) **Valentina Olaru**, secretar de stat, Ministerul Educației și Cercetării, ***președintele comisiei***;

2) **Valeria Caușnean**, vicepreședinta raionului, ***vicepreședinta comisiei***;

***Membri****:*

3) **Lilia Ivanov**, directoare a Agenției Naționale pentru Curriculum și Evaluare;

4) **Lucia Argint Căldare**, șefă a secției evaluare și monitorizare în învățământul general din cadrul Ministerului Educației și Cercetării al Republicii Moldova;

5) **Ghenadie Donos**, președinte al Federației Sindicale a Educației și Științei din Republica Moldova;

6) **Rima Bezede**, director de proiect, AO Pro Didactica Centru Educațional, reprezentantul societății civile;

7) **Dorin Popa**, director al Instituției Publice Liceul Teoretic “Mircea Eliade”, mun. Chișinău;

8) **Vladislav Cociu**, primar al orașului Ștefan Vodă, reprezentant al Congresului Autorităților Locale din Moldova;

9) **Valentina Sînchetru**, șefă SMCFPC, reprezentant al colectivului de muncă al organului local de specialitate în domeniul învățământului din raionul Ștefan Vodă.

10) **Maria Pălărie**, consilieră raională, președinta comisiei consultative de specialitate a Consiliului raional Ștefan Vodă pentru protecţie socială, învăţământ, sănătate, cultură, turism, culte, minorităţi, tineret şi sport.

3. Se desemnează **Cristina Vremere**, specialistă principală a aparatului președintelui raionului, în calitate de secretar al Comisiei, fără calitatea de membru și dreptul de vot.

4. Comisia va activa în conformitate cu prevederile Regulamentului cu privire la organizarea și desfășurarea concursului pentru ocuparea funcției publice de conducător al organului local de specialitate în domeniul învățământului, aprobat prin ordinul Ministerului Educației și Cercetării nr. 109 din 05.02.2024.

5. Controlul executării prezentei decizii se atribuie dnei Olga Luchian, președinta raionului Ștefan Vodă.

6. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1 sau la Judecătoria Căușeni (cu sediul Ștefan Vodă) orașul Ștefan Vodă, str. Grigore Vieru nr. 6, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.

7. Prezenta decizie se include în Registrul de Stat a actelor locale, se publică pe pagina web a Consiliului raional Ștefan Vodă și se aduce la cunoștință instituțiilor și persoanelor nominalizate.

**Preşedintele şedinţei**

*Contrasemnează:*

**Secretarul Consiliului raional Ion Ţurcan**